Vladimir Salmanovitsj Maksimov (russisk: Владимир Салманович Максимов, født 14. oktober 1945 i Moskva) er en tidligere sovjetisk/russisk håndballspiller. Etter at han la opp som aktiv spiller, ble han valgt til trener for Russlands landslag, som han var med på å vinne alle de tre store titlene med (europamesterskapet i 1996, verdensmesterskapet i 1993 og 1997 og OL i 2000). Sammen med Claude Onesta for Frankrike er han den eneste treneren for et nasjonalt håndballandslag som har vunnet disse tre titlene.